《次南阳》
宋代·陈与义

今日东北云，景气何佳哉。
我马且忽驱，当有吉语来。
春寒欺客子，满意旗下杯。
百年耳频热，万事首不回。
卧龙今何之，有冢今半摧。
空余乔木地，薄暮鸦徘徊。
怀古视落日，愧我非长才。
却凭破鞍去，风林生七哀。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。